Put 21 (Iran)

Cesta 21 (perz. جاده ۲۱) je državna cesta u zapadnom Iranu koja spaja grad Džolfu na azerbajdžanskoj (nahčivanskoj) granici u Istočnom Azarbajdžanu s Ilamom u Ilamskoj pokrajini. Druge pokrajine kroz koje prolazi su Zapadni Azarbajdžan, Kurdistanska pokrajina, Kermanšaška pokrajina i Luristan, a veći gradovi uključuju Marand, Tabriz, Mijandoab, Bukan, Sakez, Sanandadž i Kermanšah. Prometnica ima duljinu od 978 km i geografski se proteže od Arasa na sjeveru, dolinom Talhe-Ruda i uz obronke Sahanda, deltom Zarine-Ruda, te planinskim područjima Zagrosa prema jugu. Manjim dijelovima trase preklapa se s cestom 32, 14, 16 i 19. Iranska cesta 21 na sjeveru se nadovezuje na azerbajdžansku nahčivansku cestu R65 odnosno M8 koja je dijelom europskog koridora E002. Veze Popis iranskih cesta Transport u Iranu Vanjske veze